HU
2023.1.23.
Az Európai Unió Hivatalos Lapja
C 23/25
A sütemény belsejének puhának és szivacsosnak kell lennie.
A morzsa színe világos bézstől sárgáig változhat, a felhasznált vaj és tojás színétől függően.
Íze túlnyomórészt édes, a vaj és a tojás erős ízével és aromájával; a felületén lévő cukornak a fogyasztáskor érezhetőnek kell lennie.
A mantecada zsíros összetevője nedves érzetet kelt a szájban, amitől a termék még puhábbnak tűnik.
A sütemény belseje ízleléskor lágy és sima.
c) Fizikai-kémiai jellemzők: –
nedvességtartalom: 13–19 %,
–
fehérjetartalom: legalább 6 %,
–
zsírtartalom: 20–27 %,
–
szénhidrátok (glükóz): legalább 45 %,
–
hamu: legfeljebb 1,70 %,
–
vízaktivitás (aw): 0,7–0,9.
3.3.
Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében) A „Mantecadas de Astorga” kizárólag a következő összetevőkből készül a megadott arányban: 100–150 erg közötti erősségű, 0,28–0,60 (30 % [± 4 %]) P/L arányú sima búzaliszt, tyúktojás héjában vagy pasztőrözve (23 % [± 3 %]), zsír (23 % [± 3 %]) tejből készült vaj és sertészsír (6–7,8 %) formájában és cukor fehér cukor formájában (20 % [± 4 %]).
Opcionálisan más összetevők is hozzáadhatók, mint például méz, glükózszirup, dextróz, invertcukor vagy egyéb, különböző típusú cukrok (a teljes cukormennyiség legfeljebb 3 %-áig); továbbá vajaroma, nedvesítőszerek, kelesztőanyagok, emulgeálószerek és engedélyezett tartósítószerek.
3.4.
Az előállítás azon műveletei, amelyeket a meghatározott földrajzi területen kell elvégezni Az előállítás valamennyi művelete, nevezetesen a zsír levegőztetése, a tojások és a cukor felverése, a keverék elkészítése, a habzsákba töltés, a cukornak a sütemény tetejére szórása és a sütés a 4. pontban meghatározott földrajzi területen történik. 3.5.
A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok A terméket ugyanabban a (bejegyzett) üzemben kell csomagolni, amelyben azt előállították, farekeszekbe, bádogdobozokba vagy kartondobozokba, akár előrecsomagolt, akár műanyag zacskóba ömlesztve csomagolt formában.
A csomagolás többféle módon is lezárható.
3.6.
A bejegyzett elnevezést viselő termék címkézésére vonatkozó egyedi szabályok A fogyasztás céljából forgalomba hozott termék csomagolását az uniós OFJ jelölést és a „Mantecadas de Astorga” nevet tartalmazó számozott tanúsító címkével, valamint az OFJ saját logójával kell ellátni.
A címkéket az ismételt felhasználást lehetetlenné tevő módon kell rögzíteni a csomagolóüzemben.
Az OFJ saját logója: